**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LAZDIJŲ RAJONO SAVIVALDYBĖS TARYBOS 2021 M. VASARIO 12 D. SPRENDIMO NR. 5TS-639 „DĖL 2021 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“**

**AIŠKINAMASIS RAŠTAS**

2021 m. gruodžio 17 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2021 m. vasario 12 d. sprendimo Nr. 5TS-639 „Dėl 2021 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, centrinės valdžios institucijų priimtais teisės aktais bei atsižvelgdama į biudžetinių įstaigų prašymus***.***

***Šio sprendimo projekto tikslas*** yra patikslinti 2021 m. savivaldybės biudžetą padidinant pajamas ir asignavimus 361,5 tūkst. eurų.

**Pajamos tikslinamos dėl centrinės valdžios institucijų patikslintų ar papildomai skirtų lėšų:**

1. Iš Vyriausybės rezervo fondo kompensuotos savivaldybės patirtos materialinių išteklių teikimo, siekiant šalinti COVID-19 ligos (koronaviruso infekcijos) padarinius ir valdyti jos plitimą esant valstybės lygio ekstremaliajai situacijai, išlaidos +17,5 tūkst. eurų;
2. Lietuvos Respublikos sveikatos apsaugos ministras papildomai skyrė lėšų:
   1. skiepijimo nuo COVID-19 ligos (koronaviruso infekcijos) paslaugoms kompensuoti +21,3 tūkst. Eur;
   2. asmens sveikatos priežiūros įstaigų patirtoms išlaidoms darbo užmokesčiui didinti kompensuoti +48,2 tūkst. eurų;
   3. asmens sveikatos priežiūros įstaigų patirtoms išlaidoms už ėminių COVID-19 ligos (koronaviruso infekcijos) tyrimui ir greitajam testui paėmimą kompensuoti +36 tūkst. eurų.
3. Lietuvos Respublikos socialinės apsaugos ir darbo ministras patikslino dotaciją socialinėms išmokoms ir kompensacijoms (pašalpa mirus asmeniui) +6,2 tūkst. eurų;
4. Lietuvos Respublikos žemės ūkio ministras patikslino dotaciją savivaldybės erdvinių duomenų rinkinio tvarkymo funkcijai atlikti +3 tūkst. eurų.
5. Vadovaujantis 2021 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 punktu, gautomis Europos Sąjungos ir bendrojo finansavimo bei kitos tarptautinės finansinės paramos lėšomis didinamos ES finansinės paramos dotacijos +229,3 tūkst. eurų

**Asignavimai tikslinami** atsižvelgiant į centrinės valdžios institucijų skirtas lėšas bei įvertinus Lazdijų rajono savivaldybės biudžeto 11 mėn. įvykdymą, asignavimų valdytojų įsipareigojimus ir prioritetus bei atsižvelgiant į su kiekvienu priemonės vykdytoju suderintas sumas dėl asignavimų ekonomijos ar patvirtintų asignavimų trūkumo.

Detali informacija apie 2021 m. Lazdijų rajono savivaldybės biudžeto pakeitimus pateikiama aiškinamojo rašto priede (pridedama).

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal patvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo vedėja Šarūnė Dumbliauskienė.

Biudžeto, finansų ir turto valdymo skyriaus vedėja Šarūnė Dumbliauskienė